Document ID: 31993R1736

KOMISSION ASETUS (ETY) N:o 1736/93,
annettu 30 päivänä kesäkuuta 1993,
Kanariansaarten naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 1912/92 ja (ETY) N:o 2254/92 muuttamisesta ja oikaisemisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 3 artiklan 4 kohdan, 4 artiklan 4 kohdan ja 5 artiklan 2 kohdan,
sekä katsoo, että
asetuksen (ETY) N:o 1601/92 mukaisesti olisi määritettävä naudanliha-alalle ja 1 päivästä heinäkuuta 1993 30 päivään kesäkuuta 1994 Kanariansaarten erityisen hankintataseen määrät naudanlihaa ja lihotettavaksi tarkoitettuja sonneja ja puhdasrotuisia siitoseläimiä varten,
erityiseen hankintajärjestelmään oikeutettujen tuotteiden määrä vahvistetaan kausittain laadittavien arvioitujen hankintataseiden mukaisesti, joita voidaan muuttaa markkinoiden olennaisten tarpeiden sekä paikallisen tuotannon ja tavanomaisen kaupankäynnin perusteella; määrä-, hinta- ja laatuvaatimusten täyttämiseksi ja yhteisön hankintojen osuuden säilyttämiseksi muualta yhteisöstä peräisin oleville tuotteille myönnettävä tuki olisi määritettävä käyttäjälle tuontitullista vapautettujen kolmansista maista peräisin olevien tuotteiden saamaa etua vastaavin edellytyksin,
asetuksen (ETY) N:o 1601/92 5 artiklan 2 kohdan mukaisesti tuotujen, lihotettavaksi tarkoitettujen nautojen määrä vahvistetaan alenevasti ottaen huomioon paikallisen tuotannon kehityksen; matkailun kehittymiseen liittyvän naudanlihan paikallisen kulutuksen kasvamisen vuoksi, joka on johtanut hankintataseen määrän kasvamiseen markkinointivuodelle 1992/93, olisi sovellettava 1 päivästä heinäkuuta 1993 30 päivään kesäkuuta 1993 alenemisastetta, jossa otetaan huomioon nämä paikallisten markkinoiden tarpeet,
asetuksen (ETY) N:o 1601/92 3 artiklan vastaisesti eri kielitoisinnot Kanariansaarten naudanliha-alan tuotteiden erityisen hankintajärjestelmän soveltamista koskevista yksityiskohtaisista säännöistä 10 päivänä heinäkuuta 1992 annetun komission asetuksen (ETY) N:o 1912/92(3), sellaisena kuin se on viimeksi muutettuna asetuksella (ETY) N:o 1104/93(4), 1 artiklassa lukuun ottamatta ranskankielistä toisintoa eivät täysin vastaa sekä tulli- että tuontimaksusta vapauttamista; tämän tilanteen korjaamiseksi olisi oikaistava kyseiset tekstit ja sovellettava niitä 1 päivästä heinäkuuta 1992,
tukimäärät yhteisön naudanliha-alan tuotteille vahvistetaan Kanariansaarten osalta asetuksella (ETY) N:o 1912/92; Kanariansaarten markkinoiden erityisten hankintaolosuhteiden vuoksi jäädytetyn naudanlihan osalta on mahdollista vähentää näille tuotteille myönnettävän tuen määrää, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Korvataan asetuksen (ETY) N:o 1912/92 liite I tämän asetuksen liitteellä I.
2. Korvataan komission asetuksen (ETY) N:o 2254/92(5) liite I tämän asetuksen liitteellä II.
3. Korvataan asetuksen (ETY) N:o 1912/92 liite III tämän asetuksen liitteellä III.
4. Korvataan asetuksen (ETY) N:o 1912/92 liite II tämän asetuksen liitteellä IV.
2 artikla
Korvataan asetuksen (ETY) N:o 1912/92 1 artikla seuraavasti:
"1 artikla
Asetuksen (ETY) N:o 1601/92 2 artiklan mukaisesti, arvioidun hankintataseen naudanliha-alan tuotteiden määrät, jotka voidaan vapauttaa tullimaksuista ja kolmansien maiden suorassa tuonnissa perittävästä tuontimaksuista tai yhteisön tuesta, vahvistetaan liitteessä I."
3 artikla
Tuet vahvistetaan siten, että yhteisön toimitusten osuus säilytetään ottaen huomioon tavanomainen kaupankäynti.
4 artikla
Tämä asetus tulee voimaan 1 päivänä heinäkuuta 1993.
Edellä 2 artiklaa sovelletaan 1 päivästä heinäkuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1993.

Labels: 17
5
3
6
18